149 



I August ses den jævnligt paa Træk særligt i Maanedens første 

 Halvdel; i September har jeg kun truffet den et Par Gange, 

 2 September 1915 og 10 September 1913. 



Jeg ved ikke, om man kan skelne Rede af Munk og Have- 

 sanger fra hinanden; selv kan jeg ikke se Forskel paa dem; 

 vil man sammenligne nedenstaaende Analyse af Havesangerrede 

 med Analyserne af Munkerede, kommer man vist til samme 

 Resultat. 



1. Rede i Hindbær, Vægt 10 g, meget løs og gennemsigtig, 

 bestaar næsten udelukkende af Plantestængler, mest af Tokim- 

 bladede; i selve Redeskaalen enkelte mørke Rodtrævler. 



2. Rede i Hindbær; forladt efter Bygningen. Vægt 11,6 g. 

 Indvendig Diameter 7 cm. Ingen tydelig Adskillelse i Lag, be- 

 staar af Plantestængler, Rodtrævler og enkelte Hestehaar. 



3. Rede i Hindbær, Vægt 8 g. Adskilt i 2 Lag; udvendig 

 Plantestængler og Rodtrævler, indvendig et tættere Lag af fine 

 Rodtrævler. Det yderste Lag vejer 5 g, det inderste 3 g. 



4. Vægt 8 g, indvendig Diameter 6 cm; bestaar udelukkende 

 af Straa, yderst et Lag stivere, inderst et Lag fmere; desuden 

 nogle Hestehaar. Overgangen mellem de to Lag er ikke skarp. 



GULBUG (Hypolais icterina). Før Sanatoriet blev bygget, 

 fandtes, hvor der nu er Kroketplads, en stor Pilekultur, hvor 

 flere Par ynglede; da her blev ryddet, mistede Gulbugen sit 

 Yndlingssted, og der yngler nu aarlig kun 2— t3 Par paa Sana- 

 toriets Grund, maaske ligesaa mange i Skoven. 



Det er næppe 3 Maaneder, Gulbugen tilbringer her i Landet, 

 den er maaske den af alle Fugle, der bliver her kortest, viser 

 sig først omkring 20 Maj. 



1910. 22 Maj, en enkelt saas. 



1913. 18 — sang i Skoven og min Have. 



1914. » — hørtes første Gang. 



1916. 17 — — — — 



1917. 22 — — — — 



Saa kommer der undertiden et større Træk nogle Dage efter; 

 22 Maj 1913 staar der i Dagbogen: »Af Sangere dominerer 

 næsten Gulbugen, høres overalt«, og 31 Maj 1916: »I Parken og 

 Skoven findes for Øjeblikket en Mængde Gulbug paa Træk«; 

 undertiden er det hændet, at de Fugle, der bygger her, først 

 kommer lidt hen i Juni. 



